Kies 'n kerrie vir die koue dae | SARIE
Winter is behoorlik hier, en wat is nou lekkerder as 'n warm bord kerrie? Of dit nou 'n lamskenkelkerrie, hoenderkerrie-pot of 'n jaffel gevul met kerriemaalvleis is – beter as dít sal jy nie kry nie.
Verdryf die koue met 'n vuurtjie in die kaggel en 'n pot kerrie op die stoof. Die meeste van ons het met kerrie groot geword. Of dit nou maalvleiskerrie in 'n vetkoek is of 'n regte Maleise kerrie – dit bly maar die gereg vir die winter.